EA วิ่ง 3% ลุ้นกำไรปีนี้ 8.8 พันลบ. โต 44% รับรายได้แบตเตอรี่-อีวีบัส
EA วิ่ง 3% โบรกคาดกำไรปีนี้ 8.8 พันลบ. โต 44% รับรายได้โรงงานแบตเข้าไตรมาส 2/65 และโรงงานอีวีบัสเร่งเดินเครื่อง
EA วิ่ง 3% โบรกคาดกำไรปีนี้ 8.8 พันลบ. โต 44% รับรายได้โรงงานแบตเข้าไตรมาส 2/65 และโรงงานอีวีบัสเร่งเดินเครื่อง
29 มี.ค. 2565

ผู้สื่อข่าวรายงานว่าวันนี้ (29 มี.ค. 2565) ราคาหุ้น บริษัท พลังงานบริสุทธิ์ จำกัด (มหาชน) หรือ EA ณ เวลา 10:45 น. อยู่ที่ระดับ 98 บาท เพิ่มขึ้น 2.50 บาท หรือ 2.62% โดยทำจุดสูงสุดที่ 98.50 บาท และทำจุดต่ำสุดที่ 95 บาท ด้วยมูลค่าการซื้อขาย 1.43 พันล้านบาท

บริษัทหลักทรัพย์ เคทีบีเอสที จำกัด (มหาชน) ระบุในบทวิเคราะห์ (28 มี.ค.2565) ว่า โรงงานแบตเดินเครื่องปัจจุบันมี U-Rate อยู่ที่ 10% บริษัทฯ ประเมินจะเริ่มรับรู้รายได้นับตั้งแต่ไตรมาส 2/2565 หนุนโรงงานประกอบ EV บัสให้เร่งเดินเครื่อง อีกทั้งเตรียมพร้อม Operate รถ EV mini bus หลังตั้ง บริษัท E-Transport พร้อม License 37 เส้นทาง และสามารถเดินรถได้สูงสุด 1200 คัน ทั้งนี้ Bloomberg Consensus ประเมินกำไรสุทธิปี 2565 อยู่ที่ 8.80 พันล้านบาท เพิ่มขึ้น 44% จากงวดเดียวกันของปีก่อน ส่วนปี 2566 อยู่ที่ 1.10 หมื่นล้านบาท เพิ่มขึ้น 26% จากงวดเดียวกันของปีก่อน